# petore
## Brezhoneg
### Etimologiezh

    Diwar ar ger goulenn pe hag an anv-kadarn doare.

### Anv-gwan goulennata

petore /peˈtoːre/
* Ger-goulenn a-zivout perzh, hevelebiezh unan bennak/un dra bennak; peseurt
** Piou eo, a zonj ganit ? Eus petore bro ? — (Erwan ar Moal, An “Hini Goz” o vont da denna he foltred, Editions FEIZ HA BREIZ, 1913, p. 17.)
** Mantret e choman ! Biskoaz maouez ne 'm eus gwelet par da hounnez !... Daoust hag e petore yez e komz ? — (Erwan ar Moal, An “Hini Goz” o vont da denna he foltred, Editions FEIZ HA BREIZ, 1913, p. 18.)
** Ma ! neuze ec'h anavezet ur vorgazhenn, neuze oc'h evit kompren e petore digouezh euzhus e oa martoloded ar Gwennili. — (Fañch al Lae, Bilzig, Kemper, 1925, p. 112.)
** [...], a ouie seniñ n'eus forzh petore benveg ijinet er bed-mañ. — (Jarl Priel, Va Zammig Buhez, Al Liamm, 1954, p. 37.)
** Eus petore mammenn an diaoul e tiruilhje d'am bete ar seurt morad arc'hant ? — (Jarl Priel, Va Buhez e Rusia, Al Liamm, 1955, p. 4.)
** Hag ouzh petore kastiz digant ar c'habiten o deveze da ziwall diwar-se ?... — (Jarl Priel, Amañ hag Ahont, Al Liamm, 1957, p. 33.)
** Petore c'hwez a zo gand ar hig-mañ ? — (Jules Gros, Le trésor du breton parlé Deuxième Partie, 1970, p. 81.)
** Petore lehed e-neus an danvez-mañ ? — (Jules Gros, Le trésor du breton parlé Deuxième Partie, 1970, p. 312.)
** Sell petore liou a zo war an oabl bremañ ! — (Jules Gros, Le trésor du breton parlé Deuxième Partie, 1970, p. 318.)
** Gweled a rez e petore stumm emañ aze, en tort diou pe deir gwech. — (Jules Gros, Le trésor du breton parlé Deuxième Partie, 1970, p. 526.)
** E petore parrez, pa drohan da gaoz dit, emañ Trezelan ? — (Jules Gros, Le trésor du breton parlé Deuxième Partie, 1970, p. 548.)
** Setu penaos, ha da heul petore gwallzarvoud, e tistroas Uter Penndragon da Dintagell. — (Langleiz, Romant ar Roue Arzhur/levrenn I : Marzhin, Al Liamm, 1975, p. 44.)
** — Petore ment eo ? a atersas ar beleg. — (Edouarzh Ollivro, troet gant Jakez Konan, Pikoù Mab e Dad, Mouladurioù Hor Yezh, 1983, p. 12.)
** Ar moged o sevel d'an terest a roe da c'houzout d'ar skolidi, gwell eget ne vern petore prezegenn, [...]. — (Edouarzh Ollivro, troet gant Jakez Konan, Pikoù Mab e Dad, Mouladurioù Hor Yezh, 1983, p. 36.)
** Pirc'hirinaj ! Petore parrez n'he deus ket hec'h hini ? — (Erwan Berthou, En bro Dreger a-dreuz parkoù, Mouladurioù Hor Yezh, 1985, p. 16.)
** Da betore oad e oan kroget da sevel va fri trema al loar, ar stered, ar c'houmoul, ar ganevedenn ? — (Anjela Duval, Me, Anjela, Mouladurioù Hor Yezh, 2011, p. 17.)
** — O vont da..., a grogas Harry da zisplegañ, hep gouzout dare petore bidennoù e oa o vont da gontañ. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 277.)
** Gwelet a rez e petore stumm emañ aze? — (Jules Gros, Le trésor du breton parlé Troisième Partie, 1974, p. 174.)

#### Gerioù heñvelster

* peseurt

#### Troidigezhioù

* galleg : quel , quelle sorte (de)